Klara Lie

Klara Lie (1933–2023) var en norsk politiker (KrF) og høgskolelektor. 

Lie var utdannet som sykepleier, helsesøster og familieterapeut. Hun tok også graden cand.polit. ved Universitetet i Oslo. Som lektor underviste hun ved Høgskolen i Oslo. Hun spesialiserte seg innen rusproblematikk, faglig veiledning og eksistensielle problemer. Hun arbeidet 15 år som narkotikakonsulent i Oslo helseråd. Hun engasjerte seg i lokalpolitikken i 16 år, i OASE-bevegelsen fra 1977, i Storsalen menighet og i Kristen Forening for Helsepersonell.

Kongens fortjenstmedalje 
Lie fikk våren 2008 Kongens fortjenstmedalje i gull. Hun fikk medaljen for sitt lange virke innen sosialmedisin.

Bibliografi 
 Tidlig hjelp er dobbel hjelp, Universitetsforlaget, Oslo (1982)
 Teorier og metoder i faglig veiledning for helse- og pedagogisk personell, Høgskolen i Oslos Forlag (1999)
 Resultater av faglig veiledning etter utvidet systemisk metode, Høgskolen i Oslos Forlag (1999)
 Hvordan møte eksistensielle og åndelige behov? Høgskoleforlaget , Kristiansand (2002)

Referanser

Eksterne lenker 
 

Kongens fortjenstmedalje i gull
Norske lektorer
KrF-politikere